จี้คัดบัณฑิตทำงานควรดูความสามารถ
ศ.นพ.อุดม คชินทร รมช.ศึกษาธิการ กล่าวถึงกรณีบัณฑิตที่จบจากมหาวิทยาลัยราชภัฏ (มรภ.), มหาวิทยาลัยเทคโนโลยีราชมงคล (มทร.) และมหาวิทยาลัยเอกชน ได้รับคำปฏิเสธจากสถานประกอบการว่า ส่วนตัวคิดว่าขณะนี้ มรภ.และ มทร.พัฒนาการเรียนการสอนไปในทิศทางที่ดี,และทุกกลุ่มก็มีมาตรฐานกำกับ จึงไม่ควรมีทัศนคติหรือความคิดแบบเหวี่ยงแหว่าเด็กที่จบจาก มรภ.หรือ มทร.ไม่มีคุณภาพ การคัดเลือกคนเข้าทำงานควรพิจารณาจากทักษะ ความสามารถเป็นรายบุคคล เพราะหลายคนที่จบจาก มรภ. หรือ มทร.ทำงานบางอย่างได้ดีกว่าเด็กที่จบมหาวิทยาลัยชื่อดัง,ด้าน รศ.ดร.ประเสริฐ ปิ่นปฐมรัฐ อธิการบดี มทร.ธัญบุรี ในฐานะเลขานุการที่ประชุมอธิการบดี มทร. กล่าวว่า ตนมั่นใจในคุณภาพของเด็กที่จบจาก มทร. ทั้ง 9 แห่ง เพราะมีการปรับปรุง พัฒนาการเรียนการสอน เน้นสมรรถนะผู้เรียนเป็นสำคัญ เป็นที่พอใจของสถานประกอบการทั้งในกรุงเทพฯและต่างจังหวัด เห็นได้จากการสำรวจภาวะการมีงานทำของบัณฑิต อาทิ บัณฑิตจาก มทร.ธัญบุรี พบว่า จบแล้วมีงานทำถึง 87% ในจำนวนนี้ 20% มีงานทำก่อนจบการศึกษา และ 50% ของผู้มีงานทำได้รับเงินเดือนสูงกว่าวุฒิที่จบ และ 3-4% ได้ไปทำงานในต่างประเทศ เป็นต้น การตัดสินใจรับคนเข้าทำงานควรมองที่ความสามารถมากกว่า.
กรณีบัณฑิตที่จบจากมหาวิทยาลัยราชภัฏ (มรภ.), มหาวิทยาลัยเทคโนโลยีราชมงคล (มทร.) และมหาวิทยาลัยเอกชน ได้รับคำปฏิเสธจากสถานประกอบการว่า ส่วนตัวคิดว่าขณะนี้ มรภ.และ มทร.พัฒนาการเรียนการสอนไปในทิศทางที่ดี
บัณฑิตใหม่,สถานประกอบการ,รับบัณฑิตใหม่เข้าทำงาน,สถาบันการศึกษา,บัณฑิตตกงาน,การศึกษา